NÁRODNÁ RADA SLOVENSKEJ REPUBLIKY 
IX. volebné obdobie


Návrh 

ZÁKON

z ... 2024,

ktorým sa mení a dopĺňa zákon č. 447/2015 Z. z. o miestnom poplatku za rozvoj 
a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam 
(katastrálny zákon) v znení neskorších predpisov


Národná rada Slovenskej republiky sa uzniesla na tomto zákone:

Čl. I

Zákon č. 447/2015 Z. z. o miestnom poplatku za rozvoj a o zmene a doplnení niektorých zákonov v znení zákona č. 375/2016 Z. z., zákona č. 379/2019 Z. z. a zákona č. 205/2023 Z. z. sa mení a dopĺňa takto:

1. V § 5 sa za odsek 1 vkladá nový odsek 2, ktorý znie:
„(2) Prílohou zmluvy, na základe ktorej dochádza k prevodu vlastníckeho práva k stavbe, je potvrdenie obce o úhrade poplatku, ak bol na stavbu vyrubený.“.

Doterajšie odseky 2 až 4 sa označujú ako odseky 3 až 5.

2. V § 7 ods. 1 sa suma „35 eur“ nahrádza sumou „50 eur“.

3. V § 11 ods. 2 úvodnej vete sa za slovo „stavbu“ vkladá čiarka a slová „stavebné úpravy, rekonštrukciu, obnovu a opravu stavby“.

4. V § 11 sa odsek 2 dopĺňa písmenami i) až k), ktoré znejú:
„i) pohrebiska, krematória,
j) infraštruktúry obecnej polície alebo mestskej polície,
k) obecného alebo mestského úradu, stavebného úradu a klientskeho centra.

5. V § 11 sa za odsek 2 vkladá nový odsek 3, ktorý znie:
„(3) Výnos z poplatku za rozvoj sa použije na úhradu kapitálových výdavkov12) na kúpu nehnuteľného majetku, ktorý obec využije na účel podľa odseku 2.“.
Doterajšie odseky 3 a 4 sa označujú ako odseky 4 a 5.


Čl. II

Zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení zákona Národnej rady Slovenskej republiky č. 222/1996 Z. z., zákona č. 255/2001 Z. z., zákona č. 419/2002 Z. z., zákona č. 173/2004 Z. z., zákona č. 568/2007 Z.z., zákona č. 669/2007 Z.z., zákona č. 384/2008 Z. z., zákona č. 304/2009 Z. z., zákona č. 103/2010 Z. z., zákona č. 345/2012 Z. z., zákona č. 180/2013 Z. z., zákona č. 125/2016 Z. z., zákona č. 212/2018 Z. z., zákona č. 225/2019 Z. z., zákona č. 212/2018 Z. z., zákona č. 325/2022 Z. z., zákona č. 2/2023 Z. z., zákona č. 205/2023 Z. z, zákona č. 46/2024 Z. z. a zákona č. 142/2024 Z. z. sa dopĺňa takto:

V § 30 sa odsek 4 dopĺňa písmenom h), ktoré znie:
„h) potvrdenie podľa osobitného predpisu.9b)“.

Poznámka pod čiarou k odkazu 9b znie:
„9b) § 5 ods. 2 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov.“.


Čl. III

Tento zákon nadobúda účinnosť 1. januára 2025.
